Finshi Ningalomba Mwi Pepo?
Ifyo Baibolo ilanda
Kuti mwalomba ifili fyonse kuli Lesa kulila fye na filingana ne fyo afwaya. Baibolo itila, “
conse ico twalomba, cikulu fye nacilingana no kufwaya kwakwe, alatumfwa.” (1 Yohane 5:14) Kanshi kuti mwalondolwela Lesa fyonse ifilemisakamika pantu Baibolo itukoselesha ukuti: “
Mupongolweleni [Lesa] ifyaba mu mitima yenu.”—Amalumbo 62:8.
Fimo fimo ifyo mwingalomba
Kukwata icitetekelo muli Lesa.—Luka 17:5.
Mupashi wa mushilo, e mu kuti amaka ayo Lesa abomfya ukucita ukufwaya kwakwe, ayengamwafwa ukucita icalungama.—Luka 11:13.
Amaka yakushipikisha amafya e lyo no kucimfya amatunko.—Abena Filipi 4:13.
Ukukanalasakamikwa sana.—Abena Filipi 4:6, 7.
Amano ya kusala bwino ifya kucita.—Yakobo 1:5.
Ifyo mukabila mu mikalile.—Mateo 6:11.
Ukwelelwa imembu.—Mateo 6:12.
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn